b'\n_START_ARTICLE_\nKanadski hokejski pokal\n_START_PARAGRAPH_\nKanadski hokejski pokal je nekdanje reprezentan\xc4\x8dno hokejsko tekmovanje, ki je potekalo med najbolj\xc5\xa1imi reprezentancami tistega \xc4\x8dasa, brez omejitev nastopa profesionalnim hokejistom, kot je veljalo za olimpijske hokejske turnirje. Prvo tako tekmovanje je bilo Summit Series, kjer sta se pomerili le kanadska in sovjetska reprezentanca, na kanadskem pokalu pa so poleg njiju tekmovale \xc5\xa1e \xc4\x8de\xc5\xa1koslova\xc5\xa1ka, \xc5\xa1vedska, ameri\xc5\xa1ka in finska reprezentanca, enkrat pa je finsko zamenjala zahodnonem\xc5\xa1ka reprezentanca._NEWLINE_Kanadski pokal je potekal petkrat v letih 1976, 1981, 1984, 1987 in 1991. \xc5\xa0tirikrat je zmagala doma\xc4\x8da kanadska reprezentanca, enkrat pa sovjetska. Leta 1996 je kanadski pokal nadomestil Svetovni pokal.'